recursal/SuperWikiNEXT-32B huggingface dataset:
**רוברט ליאון וילקי** (באנגלית: **Robert Leon Wilkie**; נולד ב-2 באוגוסט 1962) הוא עורך דין ואיש ממשל אמריקאי, שכיהן כמזכיר לענייני חיילים משוחררים של ארצות הברית. קודם לכן, כיהן כעוזרו של מזכיר ההגנה לענייני משאבי אנוש ומוכנות, יועץ המשפטי הראשי של מזכיר ההגנה ועוזר מזכיר ההגנה למשאבי אנוש. קצין מודיעין (במיל') בצי ארצות הברית.

ביוגרפיה
--------

### שנותיו הראשונות והשכלתו

וילקי נולד בפרנקפורט שבגרמניה, למד בית ספר יסודי פרטי במחוז וילטשייר באנגליה, ובבית ספר תיכון בארצות הברית. הוא בנו של קצין ארטילריה בצבא ארצות הברית בדרגת לוטננט קולונל. וילקי גדל בבסיס הצבאי פורט בראג בקרוליינה הצפונית. וילקי קיבל תואר ראשון מאוניברסיטת וייק פורסט בקרוליינה הצפונית, ותואר במשפטים (ׂJD) מאוניברסיטת לויולה שבלואיזיאנה, ובנוסף השלים תואר שני במשפט בינלאומי והשוואתי (LLM) מאוניברסיטת ג'ורג'טאון.

### הקריירה המקצועית

רוברט וילקי החל את הקריירה המקצועית שלו בקונגרס, כיועץ לסנאטור השמרן ג'סי הלמס, ולאחר מכן כיועץ משפטי לאחד מחברי הקונגרס. עבד גם בשתי ועדות של בית הנבחרים (ועדת יחסי החוץ וועדת לענייני אירופה). בשנת 1997 החל לייעץ למנהיג ברוב בסנאט, טרנט לוט, בענייני ביטחון גלובלי.

לאחר מכן, היה יועץ מיוחד נשיא לענייני ביטחון לאומי, ויועץ מדיניות לקונדוליזה רייס ולסטיבן הדלי (שניהם היו היועצים לביטחון לאומי). בעבודתו שם פיתח תכנון אסטרטגי ליישום כמה מתוכניות הממשל (ברית מוסקבה, והתרחבות נאט"ו, למשל).

ב-20 ביוני 2006 מינה אותו הנשיא ג'ורג' ווקר בוש לתפקיד היועץ המשפטי למזכיר ההגנה, ומינוי אושר בסנאט ב-30 בספטמבר אותה שנה. בכהונתו בתפקיד, חיבר וילקי תזכיר ובו הנחיות שקבעו שהעדות בקונגרס של אנשי מחלקת ההגנה תהיה מותרת רק לבעלי תפקידים שמונו בידי הנשיא ולקצינים בכירים. הנחיות אלו עוררו ביקורת, בהיותן מקשות על חקירה יסודית של מלחמת עיראק, ונטען כי לפנטגון לא הייתה הסמכות להוציא הנחיות כאלה.

אחרי כמה שנים, החל לשמש יועץ בכיר לסנאטור טום טיליס מקרוליינה הצפונית.

ב-25 ביולי 2017, מינה אותו הנשיא דונלד טראמפ לתפקיד עוזר מזכיר ההגנה לענייני משאבי אנוש ומוכנות, ולכן עזב את משרדו של הסנאטור טיליס. הוא נכנס לתפקידו זה ב-30 בנובמבר באותה שנה. לאחר פיטורי דייוויד שולקין מתפקיד המזכיר לענייני חיילים משוחררים, הודיע הנשיא שווילקי ישמש כמזכיר בפועל. לאחר שמועמד הנשיא למזכיר קבוע, רופאו האישי רוני ג'קסון, הסיר מועמדותו, הודיע טראמפ ב-18 במאי 2018 שווילקי הוא מועמדו החדש לתפקיד זה. ב-23 ביולי באותה שנה, אושר מינויו לתפקיד זה, ברוב של 9–86. ב-30 ביולי הושבע לתפקיד והחל את כהונתו.

קישורים חיצוניים
----------------

ויקישיתוף מדיה וקבצים בנושא **רוברט וילקי** בוויקישיתוף

הערות שוליים
------------

1. ↑  שם התואר באנגלית הוא "Under Secretary of Defense for Personnel and Readiness"

| המזכירים לענייני חיילים משוחררים של ארצות הברית |
| --- |
| 

|  |  |
| --- | --- |
| אד דרווינסקי • אנטוני פרינסיפי (בפועל) • ג'סי בראון • הרשל ויין גובר (בפועל) • טוגו וסט • הרשל ויין גובר (בפועל) • אנטוני פרינסיפי • ג'ים ניקולסון • גורדון מנספילד (בפועל) • ג'יימס פיק • אריק שינסקי • סלואן ד' גיבסון (בפועל) • רוברט מקדונלד • דייוויד שולקין • רוברט וילקי (בפועל) • פיטר אורורק (בפועל) • רוברט וילקי • דניס מקדאנה | החותם של המחלקה לענייני חיילים משוחררים של ארצות הברית |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 121885782X
* LCCN: no2011190219
* VIAF: 2005160245385152640001
* WorldCat (עם VIAF): 2005160245385152640001

 |
**הערות אלבום** הן טקסט אשר נמצא בחוברת, שמגיעה עם התקליט באלבום מוזיקלי.

ההערות יכולות להכיל דברים שונים. חלקן מכילות את הדיסקוגרפיה של האמן, או האמנים. חלקן מתארות את תהליך העבודה על האלבום. דבר אחד, אשר משותף כמעט לכל הערות האלבום, הוא מתן קרדיט למלחין השיר, ולעיתים תכופות גם קרדיט אחר (כגון כותב המילים אם יש מילים, ואם ההרכב אינו קבוע גם המוזיקאים וכלי הנגינה שלהם), וכן תודות שהלהקה מבקשת להדגיש. פעם ההערות היו כמעט תמיד תיאור אוהד שנכתב בידי עיתונאי מוזיקה. המסורת הזו, של תיאורים עיתונאיים המנתחים את היצירה ואת ההרכב, התפתחה בעיקר במוזיקת הג'אז ביוזמתו של העיתונאי לאונרד פד'ר עד כדי כך, שכמעט כל אלבום ג'אז, שיצא בחברת הקלטות גדולה, מכיל הערות שכאלו. המנהג הזה נמוג ברוב סוגות המוזיקה, אך בחברות ההקלטות הגדולות העוסקות בג'אז, כגון בלו נוט, עדיין יש עיתונאיים אשר כותבים את הערות האלבום בצורה הזו.
ישנם מקרים בהם האומן מוסיף מסר למאזינים בהערות האלבום. מקרה מפורסם למסר כזה הוא המכתב למאזין שצירף ג'ון קולטריין באלבומו המהפכני A Love Supreme המתאר את התעוררותו הרוחנית ואת האמונה באל שעמדו ביסוד הקלטת היצירה.

בסוגות כגון רוק ומוזיקה פופולרית, לרוב מופיע בהערות האלבום מידע בסיסי על האמן ועל סגנונו. כמו כן פעמים רבות ההערות מכילות את מילות השירים, ולעיתים נדירות אף את האקורדים שלהם. בחלק מהאלבומים מופיעות בתוך החוברת של הערות האלבום תמונות ציורים או יצירות אמנות אחרות. תופעה זו אופיינית באלבומי נושא, כך למשל אלבום הנושא הראשון Sgt. Pepper's Lonely Hearts Club Band מכיל תמונות של חברי להקת הביטלס לבושים בתלבושת של תזמורת צבאית. תמונות הופיעו גם באלבומים של להקות רוק שונות, כגון הדלתות ולד זפלין. האלבום Sgt. Pepper היה גם האלבום הראשון בהיסטוריה בו צורפו מילות השירים להערות האלבום, דבר שגרר בתחילה תמיהה מצד המבקרים.

במוזיקה קלאסית, לרוב יופיע בהערות האלבום מידע היסטורי וביוגרפי על היצירות, המלחין, המבצע או המבצעים וההקלטה. כמו כן, לעיתים ניתן יהיה למצוא ניתוח של היצירות המאוגדות באלבום; הניתוח יכול להיות ברמות שונות של מקצוענות, תלוי בקהל היעד של האלבום. באופרות (או בכל יצירה אחרת הכוללת זמרה) יכול להופיע גם הלברית. כמו כן, חברות הקלטה רבות, נוהגות להשתמש בהערות האלבום, כדי לפרסם אלבומים נוספים אותם הן מוציאות. לרוב, מופיעות בהערות האלבומים הקלאסיים רשימות מאוירות של אלבומים מסוגות קרובות בהוצאת אותה חברת ההקלטה. לעיתים, באלבומים קלאסיים, הערות האלבום מתורגמות במלואן או בחלקן לכמה שפות.

כאשר מוציאים הוצאה מחודשת של אלבום, פעמים רבות יופיעו הערות אלבום חדשות, אשר יבחנו את האלבום על סקאלת הזמן, ויתייחסו להערות המקוריות, שגם לרוב יופיעו באלבום.
**דגל לאוס** (בלאית: **ທຸງຊາດລາວ**) הוא דגלה הלאומי של לאוס. הדגל שימש את הממשלה הלאומנית קצרת היומין בשנים 1946-1945, ואומץ כדגל הלאומי ב-2 בדצמבר 1975. הדגל, לצד דגל קובה, הוא אחד מהדגלים היחידים של מדינות קומוניסטיות שאינו מכיל סמלים קומוניסטיים.

מאפיינים
--------

הדגל מורכב משלושה פסים אופקיים: אדום, כחול, אדום ודיסקית לבנה במרכזו של הפס הכחול. הדגל מוגדר כפס ספרדי, בו עוביו של הפס המרכזי שווה לעוביים של שני הפסים הדקים. הדגל, שנוצר כשהמדינה הכריזה עצמאות כמדינת חסות של האימפריה היפנית בשלהי מלחמת העולם השנייה, עוצב כהיפוך של דגל יפן, בו קיים עיגול אדום על רקע לבן, ובדומה לדגל המושבה הצרפתית של לאוס, בעל הפיל התלת ראשי הלבן על הרקע האדום. אך על מנת לבדל את הדגל מהדגל הצרפתי, צורפה לדגל רצועה כחולה במרכזו, כדימוי המרמז לנהר המקונג הזורם במדינה, ובשונה מהדגל היפני, בו השמש מיוצגת בעיגול אדום, העיגול במרכז הדגל מייצג את הירח המלא על פני המקונג.

היסטוריה
--------

הדגל הנוכחי של לאוס נוצר בידי ממשלת הלאו לוסררה (אנ') האנטי-צרפתית, שהוקמה על ידי האימפריה היפנית ב-1945. הכוחות הצרפתיים כבשו מחדש את לאוס ב-1946 במהלך מלחמת סין, ומשלת הלאו לוסררה המשיכה להשתמש בדגל בגלות, עד להתפוררות התנועה ב-1949. הדגל אומץ בידי יורשיהם, תנועת הפאת'ט לאו, כדגלם.

ממלכת לאוס, שהתקיימה כאוטונומיה בחסות צרפת מ-1946 וכמדינה עצמאית מ-1953, אימצה כדגלה דגל קדום של ממלכת לאן קאנגס, בו מופיע פיל תלת-ראשי עם מטריה מלכותית על רקע אדום, שאומץ גם על ידי המושבה הצרפתית עם הטריקולור הצרפתי. לפיל חשיבות תרבותית בתרבות לאוס, והשלשת הראשים מייצגים את שלושת הממלכות שיצרו את לאוס.

ב-1975, לאחר תקופה ארוכה של אי-יציבות, הצליחה תנועת הפאת'ט לאו להשתלט על לאוס, והחליפה את הדגל בדגלה של התנועה.

ראו גם
------

* סמל לאוס
* המנון לאוס

קישורים חיצוניים
----------------

ויקישיתוף מדיה וקבצים בנושא **דגל לאוס** בוויקישיתוף
* דגל לאוס, באתר דגלי העולם (באנגלית)
* דגל לאוס, באתר אנציקלופדיה בריטניקה (באנגלית)

הערות שוליים
------------

1. 1 2  Laos | History, Flag, Map, Capital, Population, & Facts | Britannica, www.britannica.com (באנגלית)
2. ↑  aroundtravels, דגל לאוס: תמונה, היסטוריה, משמעות הצבעים של דגל הלאום של לאוס, באתר AroundTravels, ‏2016-09-20
3. ↑  Flag of Laos - Academic Kids, academickids.com

| דגלי מדינות אסיה |
| --- |
| מדינות | אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • ארמניה • בהוטן • בחריין • בנגלדש • ברוניי • גאורגיה • הודו • המלדיביים • הפיליפינים • הרפובליקה העממית של סין • וייטנאם • טג'יקיסטן • טורקיה • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מצרים • נפאל • סוריה • סינגפור • סרי לנקה • עומאן • עיראק • ערב הסעודית • פקיסטן • קוריאה הדרומית • קוריאה הצפונית • קזחסטן • קטר • קירגיזסטן • קמבודיה • קפריסין • רוסיה • תאילנד • תימן |  |
| שטחים תלויים | אבחזיה • אג'ריה • אי חג המולד • איי קוקוס • דרום אוסטיה • הונג קונג • הטריטוריה הבריטית באוקיינוס ההודי • הרפובליקה הסינית • הרשות הפלסטינית • כורדיסטן • מקאו • נגורנו קרבאך • צפון קפריסין |
| אירופה • אפריקה • אסיה • אוקיאניה • אמריקה הצפונית • אמריקה הדרומית |
**איגוד אוניברסיטאות חבר העמים הבריטי** (באנגלית: **The Association of Commonwealth Universities**, בראשי תיבות: **ACU**) היא רשת האוניברסיטאות הבין-לאומית הראשונה והוותיקה בעולם, שהוקמה בשנת 1913 במטרה לקדם ולספק פורום לאוניברסיטאות לשתף מידע, ידע ורעיונות לרווחת יחידים וחברות. ברשת חברים 505 מוסדות מחמישים מדינות מחבר העמים הבריטי. הרשת מנהלת מלגות, מספקת מחקר ומנהיגות אקדמית בנושאים במגזר ומקדמת שיתוף פעולה בין אוניברסיטאות.

התאחדות אוניברסיטאות חבר העמים מנוהלת על ידי מוסדות החברים בה באמצעות מועצה נבחרת. חברי המועצה משמשים גם כנאמני האגודה. מועצת האיגוד מורכבת ממקסימום 23 חברים: 20 חברי מועצה נבחרים, שני חברי מועצה מנהלים וגזבר.

הארגון מקיים שיתוף פעולה בינלאומי עם מוסדות וקרנות ברחבי העולם. חזון הארגון מתואר בתוכנית האסטרטגית - 'הדרך ל־2030' המתאר פתרון אתגרים גלובליים רק באמצעות שיתוף פעולה בינלאומי, ומחויבות קולקטיבית להשגת יעדים לפיתוח בר-קיימא של האו"ם באמצעות השכלה גבוהה.

היסטוריה
--------

בשנת 1912 קיבלה אוניברסיטת לונדון את היוזמה להרכיב 53 נציגים של אוניברסיטאות בלונדון לקיים קונגרס אוניברסיטאות של האימפריה הבריטית. הם החליטו שהם צריכים "לשכת מידע". ענייניה ינוהלו על ידי ועדה המייצגת אוניברסיטאות בבית ומחוצה לה. בשנת 1913 נפתח המשרד כלשכת האוניברסיטאות של האימפריה הבריטית. הם התאגדו ברישיון מועצת המסחר (אנ') בשנת 1919 וקיבלו מענק של 5000 ליש"ט להפעלת משרדים, מתוך הבנה שאוניברסיטאות האימפריה יממנו את תחזוקתה. בשנת 1948 שונה השם לאיגוד האוניברסיטאות של חבר העמים הבריטי, ובשנת 1963 הוא שינה לשמו הנוכחי.

ראו גם
------

* אוניברסיטאס 21
* ברית האוניברסיטאות האסיאתיות
* ברית פלוס
* הברית הבינלאומית לאוניברסיטאות מחקר
* הברית העולמית של אוניברסיטאות טכנולוגיות
* התאגדות אוניברסיטאות האוקיינוס השקט
* רשת אוניברסיטאות עולמית
* רשת אוניברסיטאות מטאריקי

קישורים חיצוניים
----------------

* 

* אתר האינטרנט הרשמי של איגוד אוניברסיטאות חבר העמים הבריטי (באנגלית) (באנגלית)
* איגוד אוניברסיטאות חבר העמים הבריטי, ברשת החברתית פייסבוק

* איגוד אוניברסיטאות חבר העמים הבריטי, ברשת החברתית טוויטר

* איגוד אוניברסיטאות חבר העמים הבריטי, ברשת החברתית אינסטגרם

* איגוד אוניברסיטאות חבר העמים הבריטי, ברשת החברתית LinkedIn

* איגוד אוניברסיטאות חבר העמים הבריטי, באתר פליקר

הערות שוליים
------------

1. ↑  ACU, Our members.
2. ↑  ACU, About us, Governance.
3. ↑  ACU, About us, The road to 2030 (אורכב 28.01.2020 בארכיון Wayback Machine).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007585492805171
* ISNI: 0000 0001 0593 9744
* LCCN: n50054876
* SUDOC: 174726139
* VIAF: 133114472
* WorldCat: lccn-n50054876

 |
**דיסקוקריס** (שם מדעי: *Discokeryx*; מילולית: "קרן מצופה עגולה") הוא סוג נכחד של מכפיל פרסה ממשפחת הקלימקוכרטיים, אשר היה קרוב לג'ירפיים והתקיים במזרח אסיה של סוף המיוקן לפני 17 עד 16.9 מיליון שנה מזמננו.

סוג זה תואר למדע ב-2022 בידי החוקר הסיני Shi-Qi Wang ועמיתיו והוא כלל רק מין יחיד - **Discokeryx xiezhi**, אשר נקרא על שם המפלצת הסינית שיאזהי (Xiezhi), אשר הכילה על מצחה קרן אחת. הממצאים שלו תוארו ב"תצורות הלמגאי" (Halamagai Formation) שבשינג'יאנג, צפון סין.

ליונק זה היה גוף בינוני במשקל 150 ק"ג, אשר הזכיר מבנה של כבש מושק או של אייל גדול והיה בעל גולגולת עבה בעלת מבנה "דיסק" הממוקם באמצע הראש, חוליות צוואר עבות ביותר ומפרקי ראש וצוואר מסובכים מאוד, יותר מכל יונק ידוע. משערים שמבנים אלו תמכו בבסיס התארכות הצוואר האבולוציונית של הג'ירף המודרני.

סוג זה התקיים בערבות הפתוחות ובהם השתמש בראשו כדי להתנגח כמו איילים וכבשי מושק ביריביו, תוך שגולגולתו העזה שמרה על המוח מפגיעות. מבנה שיניו מרמז שניזון ממספר צמחים ושתה ממקווי מים מבתי גידול שונים, אשר מתאימים פחות ליונקים המודרניים.

ראו גם
------

* פרוליביתריום

קישורים חיצוניים
----------------

ויקישיתוף מדיה וקבצים בנושא **דיסקוקריס** בוויקישיתוף

הערות שוליים
------------

1. ↑  Wang, S.-Q.; Ye, J.; Meng, J.; Li, C.; Costeur, L.; Mennecart, B.; Zhang, C.; Zhang, J.; Aiglstorfer, M.; Wang, Y.; Wu, Y.; Wu, W.-Y.; Deng, T. (2022). "Sexual selection promotes giraffoid head-neck evolution and ecological adaptation". Science. 376 (6597): 1306–1310. doi:10.1126/science.abl8316. S2CID 249313002.
2. ↑  Nicoletta Lanese (2022-06-02). "Short-necked giraffe relative discovered in China. It used its helmet head to bash rivals". livescience.com. Retrieved 2022-06-05
**המשמר הלאומי** (ביוונית: **Εθνοφυλακή**) היא יחידה בצבא יוון המורכבת מכוחות מילואים, ואמונה על הגנת העורף היווני במקרה של מלחמה.

היסטוריה
--------

המשמר הוקם לראשונה ב-1843 בידי אותון, מלך יוון, כיחידה שנועדה להגן על העורף היווני במקרה של מלחמה. ב-1948 בשל פרוץ מלחמת האזרחים היוונית, בוטלה היחידה והוחלפה בידי יחידות עצמאיות למחצה שנקראו גדודי ההגנה של המשמר הלאומי (הידועים בראשי התיבות TEA). יחידות אלו נלחמו לצד כוחות הממשלה במהלך המלחמה, וסייעו באכיפת החוק בארץ.

גדודי ההגנה היו עצמאיים מדי, ונודעו בעמדה הפוליטית המובהקת שלהם, המזוהה עם הימין הקיצוני. אי לכך, ב-1982 הורה אנדראס פפנדראו על פירוקם של גדודים אלו, ועל הקמה מחודשת של המשמר הלאומי. כיום, המשמר מגויס על בסיס התנדבותי מקרב כוחות המילואים של צבא יוון, ואנשיו עוברים אימונים סדירים. חיילי המשמר זוכים להערכה רבה ביוון, וב-2017 החליטה ממשלת יוון להכריז על שנת 2017 כ"שנת המשמר הלאומי". במהלך שנה זו נערכו אירועי הוקרה רבים למשמר. החל מ-2019 גם נשים יכולות לשרת במשמר.

קישורים חיצוניים
----------------

* אתר האינטרנט הרשמי של המשמר הלאומי של יוון (ביוונית)
* המשמר הלאומי של יוון, ברשת החברתית פייסבוק

הערות שוליים
------------

1. ↑  Δυνάμεις εθνοφυλακής
2. ↑  Εθνοφύλακες: Οι ένοπλοι κάτοικοι των συνόρων!
**איגוד האתלטיקה בישראל** (נקרא גם "IAA") הוא עמותה שמטרתה קידום אתלטים והגשתם לתחרויות בין-לאומיות בייצוג המדינה. העמותה אמונה על ריכוז וניהול ענף האתלטיקה בישראל, הגשת דוחות שנתיים ל-IAAF, ותקשורת עם שאר התאחדויות האתלטיקה בעולם.

איגוד האתלטיקה הוא הגוף הרשמי אשר מוכר על ידי התאחדות האתלטיקה העולמי, בכל הקשור לענף אתלטיקה בישראל. האתלטיקה כוללת בתוכה את ספורט ריצה, מרתון, קפיצות, זריקות. המשמעות מכך היא, שרק תוצאות של מתחרים בתחרויות המאורגנות על ידי האיגוד או מוכרות על ידיו, תוכלנה להיות מוכרות ברמה בינלאומית.

שיא ישראלי יכול להיקבע רק בתחרות הנמצאת באחריות האיגוד, ואשר עמדה בסטנדרטים בינלאומיים של ארגון ומדידת זמנים. דוגמאות לתחרויות אשר מאורגנות על ידי האיגוד, הן מרתון טבריה הבינלאומי, אליפות ישראל בחצי מרתון בבית שאן, אליפות ישראל במרוצי שדה, ליגה בין-אגודתית המהווה את אליפות ישראל לאגודות, או אפילו תחרות בינלאומית כגון גביע אירופה בזריקות 2006 (אמנם אין זו תחרות ריצה, אך האיגוד מכיר בה מתוקף היותה תחרות בינלאומית). איגוד האתלטיקה אחראי גם על אשור תחרויות אתלטיקה בארץ בכל רמה שהיא. מאגני מרוצים ותחרויות אתלטיקה בכל דרג, חייבים לאשר תחילה את התחרות עם האיגוד הישראלי, וזאת על-פי חוקי התאחדות האתלטיקה הבינלאומית.

האיגוד נוצר תחת השם "ועדת האתלטיקה" והיה חלק מההתאחדות לספורט בישראל. בשנת 1980 שינה האיגוד את שמו ל"איגוד האתלטיקה בישראל", וב-1995 הפך הגוף לעצמאי ועמותה מוכרת על ידי המדינה. בשנת 2021 המחזור השנתי של העמותה היה כ-15 מיליון ש"ח (כ-50% יותר משהיה ב-2020, כאשר 75.3% ממנו הגיע ממשרד התרבות והספורט. באיגוד מועסקים 17 עובדים וחברים בו 36 אנשים, נכון לשנת 2021. יו"ר האיגוד הוא עמי ברן, והמנכ"ל הוא גל לוי.

קישורים חיצוניים
----------------

* אתר האינטרנט הרשמי של איגוד האתלטיקה בישראל (באנגלית, ברוסית ובאמהרית)
* איגוד האתלטיקה בישראל, ברשת החברתית פייסבוק

* איגוד האתלטיקה בישראל, ברשת החברתית טוויטר

* איגוד האתלטיקה בישראל, ברשת החברתית אינסטגרם

* איגוד האתלטיקה בישראל, סרטונים בערוץ היוטיוב
* איגוד האתלטיקה בישראל, באתר "גיידסטאר ישראל"
* איגוד האתלטיקה בישראל, דף שער בספרייה הלאומית

הערות שוליים
------------

1. ↑  התאחדות האתלטיקה העולמי
2. ↑  מרתון טבריה הבינלאומי
3. ↑  גביע אירופה בזריקות 2006(הקישור אינו פעיל, 11.11.2019)
4. ↑  איגוד האתלטיקה בישראל (ע"ר) | גיידסטאר - אתר העמותות של ישראל | משרד המשפטים, באתר www.guidestar.org.il
5. ↑  חברי הנהלה, באתר  (בעברית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312036805171
* LCCN: no2009080603
* VIAF: 154004789
* WorldCat (עם VIAF): 154004789

 |
אין לבלבל עם אין לבלבל ערך זה עם הערך "מאזדה CX-5".

**מאזדה MX-5** (בארצות הברית "מיאטה", וביפן "Eunos Roadster") היא מכונית רודסטר מבית מאזדה בעלת מנוע קדמי והנעה אחורית. המיאטה מוכרת כמכונית פתוחה (קבריולה) קטנה, עם משקל נמוך ורמת מורכבות מכנית פשוטה יחסית. ה-MX-5 נחשבת למכונית הרודסטר הנמכרת בהיסטוריה, עם מעל למליון יחידות מכל הדורות יחד.

היסטוריה
--------

בשנת 1989 הוצג הדור הראשון בתערוכת הרכב בשיקגו. הוא היה להמשך רעיוני של המכוניות הפתוחות של שנות ה-60. הדור השני של המיאטה (NB) הושק בשנת 1998, הדור השלישי (NC) הושק בשנת 2005 והדור הרביעי (ND) הושק בשנת 2015. 

מקור השם 'מיאטה' בגרמנית עתיקה במילה 'miete' שפירושה 'תגמול'. ביפן שווקה המיאטה תחת השם 'Eunos'. כשהוצג הדור השלישי מאזדה איחדה את כל שמות דגמי הרכב מסוג זה בעולם תחת השם MX-5, למעט ארצות הברית, שם היא עדיין משווקת בשם MX-5 מיאטה.

משנת 2008 המנוע של ה-MX-5 מורכב גם בדגמי מכונית הספורט היפנית מיטסוקה הימיקו.

בשנת 2013 חלה ירידה משמעותית במכירות. זאת עקב המשבר הכלכלי העולמי וההמתנה הארוכה להכרזת הדגם הבא, שארכה כמעט 10 שנים. שיתוף פעולה לבניית רודסטר משותף נחתם בין מאזדה ואלפא רומיאו בשנת 2012 אך זאת הודיעה כי היא נסוגה מהפרויקט. אלפא המשיכה לבדה ובשנת 2015 השיקה את פיאט 124 ספיידר.

בשנת 2016 זכתה ה-MX-5 במקום השלישי בתחרות מכונית השנה באירופה. באותה שנה זכתה בפרס מכונית השנה בצפון אמריקה.

גלריה
-----

### דור ראשון

* דור ראשון מלפנים, 1994דור ראשון מלפנים, 1994
* דור ראשון מלפנים, 1994דור ראשון מלפנים, 1994
* דור ראשון מאחור, גג קשיחדור ראשון מאחור, גג קשיח

### דור שני

פנים הרכב של מאזדה MX5 דור שני (NB) מודל 2005פנים הרכב של מאזדה MX5 דור שני (NB) מודל 2005
* דור שני, פניםדור שני, פנים
* דור שני, מבט לתא הנהג ולוח מחווניםדור שני, מבט לתא הנהג ולוח מחוונים
* דור שני, 1998–2005דור שני, 1998–2005
* דור שנידור שני

### דור שלישי

* דור שלישידור שלישי
* דור שלישידור שלישי
* דור שלישי, פניםדור שלישי, פנים
* דור שלישידור שלישי

### דור רביעי

* דור רביעי, משנת 2015דור רביעי, משנת 2015
* דור רביעי, פניםדור רביעי, פנים
* דור רביעי, מלפניםדור רביעי, מלפנים
* דור רביעידור רביעי

קישורים חיצוניים
----------------

ויקישיתוף מדיה וקבצים בנושא **מאזדה MX-5** בוויקישיתוף
* 

* אתר האינטרנט הרשמי של מאזדה MX-5
* אתר ישראלי בנושא מאזדה מיאטה -

| יפןיפן מאזדה |
| --- |
| מכוניות | 

|  |  |
| --- | --- |
| דגמים בולטים בהווה | מאזדה 2 • מאזדה 3 • מאזדה 5 • מאזדה 6 • מאזדה MX-5 מיאטה • מאזדה CX-5 • מאזדה CX-7 • מאזדה CX-9 • מאזדה CX-30 • מאזדה MX-30 |
| דגמים בולטים בעבר | מאזדה 121 • מאזדה 323 • מאזדה 626 • מאזדה 929 • מאזדה MPV • מאזדה MX-3 • מאזדה RX-8 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007549071905171
* BnF: cb155774615 (data)
* LCCN: sh90001420

 |
**הדיוואן** הוא סגנון שירה שפותח באיראן ומשם התפשט לצפון אפריקה, סיציליה, ודרום אסיה. לשירים אלה הייתה היכולת לעורר השראה, ולרוב היו מולחנים ומושמעים בחצרותיהם של מספר סולטנים.

גזרון
-----

מערבית: "**ديوان**" – "**diwan**". מילה זו שאולה מהשפה הפרסית ומשמעותה: רשימה או ארכיון, מילה זו נלקחה בכדי לתאר אסופת שירים.

הדיוואן באירופה
---------------

תופעת הדיוואן התייחסה לקבוצת משוררים שפעלה בצרפת בשנת 1697 ,אולם עדיין הייתה בראשית התפתחותה ולא נחשבה לפופולרית ביותר משום שנכתבה בעיקר לצרכים לימודיים, עד שבשנת 1819 זכה הדיוואן לעדנה מחודשת בזכות המשורר הגרמני יוהאן וולפגנג פון גתה יצירתו "פואמות של מזרח ומערב" משקפת את התעניינותו של גתה בכל הקשור לספרות המזרח באופן כללי, ובפרט לספרות הפרסית.

גישה זו יושמה גם בשירת ימי הביניים של יהדות ספרד.

אמצעים ספרותיים
---------------

בשירה הנקראת עותמאן דיוואן מתאפיינת בשפע של אמצעים ספרותיים כגון סימבוליזם, וריטואליזם (פולחן בשירות הדיוואן).

דוגמאות לסימבוליזם של הדיוואן:

* ציפור הזמיר – הוורד
* העולם – שדה הוורדים
* הסגפן – הדרוויש

אלמנטים ספרותיים אלה לקוחים מתוך עולם המושגים של הסופיות.

הדיוואן והשירה העברית
---------------------

במהלך ימי הביניים עבר הדיוואן מהפך מהתחום המנהלי לתחום הספרותי, בעידן שלפני הדפוס נחשבו עורכי הדיוואן למומחים ששלטו באומנות השיר. שירים אלה היו נערכים בהתאם לתבנית החריזה בדומה לשירו שליהודה הלוי "יפה נוף", שירים כגון אלה הועתקו לדיוואן ולעיתים כללו אגרות בחרוזים, סדר השירים נקבע על ידי המעתיק באקראי או לפי זמן כתיבתם הכרונולוגי, תוך ציון התאריך שבו נכתב כל שיר.

בשירי שבח וידידות צייו המעתיקים את שם האדם שלכבודו נכתב השיר, בתוספת מידע על נסיבות כתיבת השיר, בין המפורסמים שבמשוררי הדיוואן ניתן למנות את שמואל הנגיד, שלמה אבן גבירול יהודה הלוי ו משה אבן עזרא, לעיתים מעריציהם של אותם משוררים הם שדאגו להעתיקם ולקבצם בדיוואנים, קצתם גם זכו לעיטוריהם של מאיירים מקצועיים.

לאחר גירוש ספרד העדיפה הקהילה היהודית להעדיף שירת קודש על פני שירת חולין שנותרה ללא קהל קוראים. מאוחר יותר בזמנה של תנועת ההשכלה היהודית החלו להתפרסם קבצים של שירת החול, תחילת המאה העשרים בישרו התעניינות הולכת וגוברת בזיהוי מחברי השירים כמו: שלמה אבן גבירול, יהודה הלוי ומשה אבן עזרא.

לאחר קריסת הגוש הקומוניסטי נתגלו בספריות ברוסיה קטעי שירה חשובים השופכים אור על תקופה זו.

קישורים חיצוניים
----------------

ויקישיתוף מדיה וקבצים בנושא **דיוואן** בוויקישיתוף

ראו גם
------

* דיוואן (פירושונים)
**האיש האפור** (באנגלית: **The Gray Man**) הוא רומן הביכורים של מארק גריני, שיצא לאור לראשונה בשנת 2009 בהוצאת ג'וב ספרים (אנ'). זהו גם הרומן הראשון שמציג את "האיש האפור", סוכן CIA לשעבר, קורטלנד "קורט" ג'נטרי. לאחר שהסתבך כנער עם רשויות החוק במיאמי, סייע מכר של אביו לקבלתו לסוכנות. הוא עבר הכשרה ניכרת ושירת שנים רבות כאיש מבצעים באגף לפעולות מיוחדות של הסוכנות.

ג'נטרי לקח חלק בשורה ארוכה של מבצעים חשאיים ומבצעי לוחמה בטרור. אירוע שנותר עמום בספר הביא להדחתו של מהסוכנות ולסימונו כבוגד. פרס הוצב על ראשו והוא נמלט על חייו. מאז שעזב את ה־CIA היה ג'נטרי למתנקש פרילנסר, אך תמיד קיבל על עצמו חוזים שנגען להריגתם של ראשי ארגוני פשע וטרור וכיוצא באלו.

הרומן עוקב אחר ג'נטרי במשימה ברחבי אירופה להציל את המפקד שלו, סר דונלד פיצרוי ואת משפחתו בנורמנדי, צרפת מאדם בשם לויד, חבר בתאגיד צרפתי ענק שרוצה לגבור על ג'נטרי כדי לנהל עסקה בשווי מיליארד דולר למען אינטרסים בשדות הנפט בניגריה, שם נשיאה רוצה שג'נטרי ימות בשל רצח אחיו.

הספר תורגם לעברית בשנת 2015 בהוצאת קוראים.

עיבוד קולנועי
-------------

 ערך מורחב – **האיש האפור (סרט)**  

היו כמה ניסיונות להפוך את הרומן לסרט, בתחילה כשכריסטופר מק'קווארי הוכרז כבמאי בשנת 2016. לאחר שגרסה זו לא התקדמה להפקה ממשית, הפרויקט היה רדום עד יולי 2020, אז הודיעה נטפליקס על תוכניותיה לעבד את הספר. ג'ו ואנתוני רוסו נשכרו לביים, כשג'ו רוסו גם יכתוב את התסריט, כריסטופר מרקוס וסטיבן מק'פילי ביצעו כתיבה מחודשת. אנה דה ארמס, כריס אוונס, ראיין גוסלינג, ואגנר מורה, ג'סיקה הנוויק ודנוש לוהקו לככב וצילומי הסרט החלו בתחילת 2021 בתקציב של 200 מיליון דולר. הסרט עלה לשידור בנטפליקס ב-22 ביולי 2022.

הערות שוליים
------------

1. ↑  מארק גריני, "**האיש האפור**", הוצאת קוראים, 2015, עמוד 30, "בכיר ב־CIA שהתאמן במטווח אצל אביו של קורט, הוציא את הילד מהכלא ושלח אותו לעבוד באגף לפעולות מיוחדות של ה־CIA. במשך מספר שנים, עד לאירוע האחד עשר בספטמבר, ההוא עסק בפעילויות מבצעיות חשאיות ברחבי העולם, ואז הצטרף לחולית מבצעי מעצרים חריגים של הסוכנות, כוח גולף סיירה".
2. ↑  מארק גריני, "**האיש האפור**", הוצאת קוראים, 2015, עמוד 79, "קורט ג'נטרי עבד כסוכן עצמאי זה ארבע שנים. לפני כן השתייך לכוח המשימה גולף סיירה, ולפני כן ביצע מבצעי יחיד עבור ה־CIA".
3. ↑  מארק גריני, "**האיש האפור**", הוצאת קוראים, 2015, עמוד 9, "הוא היה מתנקש. רוצח שכיר שעובד לפי חוזה".
4. ↑  "Edge of Tomorrow 2 Scores New Scribes". *DarkHorizons.com*. 2020-04-08.
5. ↑  "Ana De Armas Boards Russo Brothers' 'The Gray Man' for Netflix". Hollywood Reporter.
6. ↑  Justin Kroll (11 בדצמבר 2020). "Ana De Armas Joins Ryan Gosling And Chris Evans ,Tamil Star Dhanush In The Russo Brothers' 'Gray Man' For Netflix". *Deadline Hollywood*. נבדק ב-11 בדצמבר 2020. `{{cite web}}`:  (עזרה)
7. ↑  "Jessica Henwick, Wagner Moura, Dhanush And Julia Butters Join The Russo Brothers' 'Gray Man' Starring Ryan Gosling". Deadline.com.
ברונכוסקופיה
**מכון ריאות** הוא יחידה רפואית המתמחה באבחון מחלות ריאה ובטיפול בהן, היכולה להיות מסונפת לבית חולים כמרפאת חוץ. מכון ריאות מטפל בחולים מאושפזים וכן בחולי חוץ. פעילותם של רופאים מומחים בתנאים ובאמצעים שעומדים לרשותם במכון ריאות משפרת את איכות הטיפול בחולים באופן משמעותי. נמצא שבחולים שהופנו למכון ריאות על ידי רופאים אחרים, שונו האבחנות ב-30 אחוזים מהמקרים וב-40 אחוזים מהמקרים שונה הטיפול.

מכוני ריאה יכולים להתמחות במבוגרים או בילדים. ביכולתם לאבחן מחלות, לטפל בחולים גם במסגרת של אשפוז יום, לעקוב אחר מהלך מחלתם ולהדריכם בשימוש באמצעים רפואיים.

היקף העיסוק של מכוני ריאות כולל מחלות ריאה ודרכי נשימה כגון אסתמה, מחלת ריאות חסימתית כרונית, גידולי הריאה וגידולים בבית החזה, מחלות בסימפונות ומחלות באדר, אלרגיות, שחפת, שיעול, מחלות תעסוקתיות, יתר לחץ דם ריאתי, דום נשימה בשינה וקשיי נשימה. מכוני ריאות עשויים להיות מעורבים בהליכי הכנה להשתלת ריאה ושיקום לאחר הניתוח ואף להפעיל תוכניות הדרכה כגון סדנאות להפסקת עישון.

אמצעי אבחון וטיפול במכון ריאות כוללים מכשירי מדידה לתפקודי ריאה, מערכות לבדיקת שינה ומערכות לבדיקת מאמץ ולעריכת הדמיות. במכונים נערכות ברונכוסקופיות לשם אבחון ולשם טיפול ובדיקות פולשניות נוספות כגון בדיקה של נוזל האדר.

בתוך המכונים עשויות לפעול מרפאות ייעודיות כגון מרפאת יתר לחץ דם ריאתי או מעבדת שינה.

ראו גם
------

* פולמונולוגיה

הערות שוליים
------------

1. ↑  נטליה בילנקו, לונה אבנון, פנייה שמעונוביץ, דב היימר, **מירפאות מומחים - רווח או הפסד?**, הרפואה, יולי 2000, 139 (א'-ב'): 8–11. PMID 10979443
**הדיוויזיה החמישית של הצבא הבריטי** היא דיוויזיה בריטית, אשר לחמה במלחמות השונות של בריטניה מתחילת המאה ה-19.

היסטוריה
--------

### המלחמות הנפוליאוניות

הדיוויזיה הוקמה על ידי ארתור ולסלי, הדוכס הראשון מוולינגטון במהלך מלחמת חצי האי, ובראשה עמד ג'יימס לית, והיא לחמה בקרבות השונים בחצי האי האיברי. בשנת 1815 לחמה הדיוויזיה בקרב קאטר ברה ובקרב ווטרלו ולאחר כניעת נפוליאון פורקה הדיוויזיה.

### מלחמת הבורים

במהלך מלחמת הבורים השנייה הוקמה הדיוויזיה מחדש תחת פיקודו של צ'ארלס וורן, ולאחר המלחמה פורקה הדיוויזיה.

### מלחמת העולם הראשונה

עם פרוץ מלחמת העולם הראשונה התגייסה הדיוויזיה כחלק מחיל המשלוח הבריטי, והיא יועדה לשרת ביבשת אירופה. הדיוויזיה לחמה בקרב מונס, הקרב הראשון על המארן והקרב הראשון על האן. בהמשך השנה לחמה הדיוויזיה בקרב ארמנטייר ובקרב איפר הראשון. בשנת 1915 לחמה הדיוויזיה בקרב איפר השני, ובשנת 1916 היא לחמה בקרב על הסום, שבו ספגה אבדות כבדות. בשנת 1917 לחמה הדיוויזיה בקרב פשנדל ובקרב רכס וימי, ולאחר מכן נשלחה לתקופה קצרה לאיטליה. בשנת 1918 היא לחמה במתקפת האביב הגרמנית ובמתקפת מאה הימים, ולאחר המלחמה פורקה הדיוויזיה.

### מלחמת העולם השנייה

סמל הדיוויזיה במלחמת העולם השנייה
עם פרוץ מלחמת העולם השנייה נשלחה הדיוויזיה ה-5 לצרפת תחת פיקודו של הרולד פרנקלין, כחלק מחיל המשלוח הבריטי. באפריל 1940 נשלחה החטיבה ה-15 של הדיוויזיה לנורווגיה, אולם לאחר כישלון המערכה שם היא הוחזרה לבריטניה במאי. הדיוויזיה לחמה במהלך המערכה על צרפת ועל ארצות השפלה, ובכלל זה במתקפת הנגד באראס, אולם נאלצה להתפנות יחד עם שאר הצבא במהלך מבצע דינמו. לאחר מכן נותרה הדיוויזיה בבריטניה על מנת להגן מפני פלישה גרמנית לבריטניה, והיא הוצבה בתחילה בסקוטלנד ולאחר מכן בצפון אירלנד.

במרץ 1942 נשלח כוח מהדיוויזיה להילחם בקרב על מדגסקר, ולאחר מכן שירתה הדיוויזיה בהודו ובמזרח התיכון כחלק מהארמייה העשירית. באמצע פברואר 1943 נשלחה הדיוויזיה לסוריה, ולאחר מכן היא עברה למצרים, שם שירתה תחת פיקוד הקורפוס ה-13. ביולי 1943 לחמה הדיוויזיה במבצע האסקי, ולאחר מכן השתתפה בפלישת בעלות הברית לאיטליה. הדיוויזיה לחמה בקרבות החזית האיטלקית, ובכלל זה בקרב מונטה קאסינו וקרב אנציו, ולאחר כיבוש רומא היא נשלחה לארץ ישראל. בתחילת 1945 חזרה הדיוויזיה לאיטליה, אולם במרץ 1945 היא הועברה לחזית צפון-מערב אירופה, שם לחמה עד תום המלחמה, ובשנת 1947 פורקה הדיוויזיה.

### לאחר המלחמה

ב-16 באפריל 1958 הוקמה הדיוויזיה מחדש על בסיס דיוויזיית השריון ה-7, עם חטיבות השריון ה-7 וה-20, אולם ב-30 ביוני 1960 היא הפכה לדיוויזיית השריון ה-1. הדיוויזיה הוקמה שוב ב-1 באפריל 1968, תחת פיקוד אסטרטגי של הצבא, וכללה את החטיבות ה-2, ה-8 וה-39, אך פורקה בשנת 1970.

ב-1 באפריל 1995 הוקמה שוב הדיוויזיה כדיוויזיה מחוזית - אזור צבאי - אשר כללה כוחות מצפון מערב, ויילס, והמחוזות המערביים. מטה הקבע שלה היה בשרוסברי, שרופשייר. בשנת 2012 כחלק מרה-ארגון של הצבא פורקה הדיוויזיה.

קישורים חיצוניים
----------------

* הדיוויזיה ה-5 באתר הצבא הבריטי במלחמת העולם הראשונה
המצבה על קברו של סגי
**סלבדור סגי רובינט** (קטלאנית: **Salvador Seguí Rubinat**;‏ 1886 - 10 במרץ 1923) מנהיג מתון בארגון האנרכו-סינדיקטי (ה-CNT) בקטלוניה שבספרד.

חייו
----

סגי נולד בליידה ונאלץ לצאת לעבודה בגיל צעיר. הוא עבד כצבע של בתים ונודע בכינוי "ילד הסוכר". סגי הושפע מכתבי ניטשה ונודע כרטוריקן מעולה וכריזמטי. נתמנה למזכיר איגוד פועלי הבניין של ברצלונה וארגן ספרייה ופעילות תרבותית עבור הפועלים. סגי היה סינדיקליסט, אך האמין באחדות של כל הפועלים ותמך בשנת 1910 בחזית משותפת עם הארגון הסוציאליסטי UGT. בשנים 1916 ו-1917 ניהל שיחות לשיתוף פעולה עם ה-UGT. מצד שני, סגי תמך בעצמאות ארגוני הפועלים ממפלגות פוליטיות ופעל בכיוון זה נגד מפלגתו הרדיקלית של אלחנדרו לרו והאנרכיסטים הממוסדים. סגי התנגד לפעולות טרור של עמיתיו האנרכיסטים. סגי היה קטלאני לאומי, וטען שעל הפועלים לעמוד לצידם של עמים הדורשים אוטונומיה או עצמאות מספרד.

במרץ 1919 הוא היה זה שקרא לעובדים לחזור לעבודה לאחר השביתה הכללית בברצלונה לאור ההסכמות שהושגו עם המושל האזרחי של העיר. הפרת ההסכמות לגבי שחרור העצורים על ידי הצבא הביאה לירידה בכוחו בארגון ה-CNT ולעליית כוחם של הקיצוניים בארגון. עם זאת, בדצמבר 1922 הוא נתמנה למזכיר הכללי של ה-CNT, וזכה לביקורת מצד אנרכיסטים טהורים על קשריו עם פוליטיקאים בשמאל הפוליטי הקטלני.

סגי נרצח ב-10 במרץ 1923, בהוראתו של מושל קטלוניה מרטינז אנידו. לאחר מותו דמותו הועלתה על נס על ידי מספר מפלגות בשמאל של ספרד, שכל אחת טענה לקרבה רעיונות אליו, גם אם בחייו הם בקרו אותו.

קישורים חיצוניים
----------------

ויקישיתוף מדיה וקבצים בנושא **סלבדור סגי** בוויקישיתוף
* **The CNT in the Spanish Revolution**, Joŝae Peirats, Chris Ealham, עמוד 14, הערה 42

הערות שוליים
------------

1. ↑  Modern Spain, 1875-1980 By Raymond Carr, עמוד 89
2. ↑  No Gods, No Masters: An Anthology of Anarchism By Daniel Guérin, עמוד 697

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007451577605171
* BNE: XX1013315
* BnF: cb129708161 (data)
* CiNii: DA12834210
* GND: 113328843X
* ISNI: 0000 0000 8123 1169
* LCCN: n50006390
* NKC: jx20140408002
* NTA: 128677929
* RERO: 02-A000147522
* SUDOC: 110943635
* VIAF: 44430926
* WorldCat: lccn-n50006390

 |
**אאוז'ניו פרננדו בילה** (בפורטוגזית: **Eugénio Fernando Bila**; נולד ב-3 במרץ 1979 במפוטו שבמוזמביק), הידוע בכינוי **ז'ניטו** (בפורטוגזית: **Genito**), הוא כדורגלן עבר מוזמביקי ששיחק בעמדת הקשר.

קריירת מועדונים
---------------

ז'ניטו החל את הקריירה המקצוענית שלו בס.ד. מקסאקן מליגת העל המוזמביקית.
בחודש יולי 2004 חתם ז'ניטו בבודפשט הונבד מליגת העל ההונגרית. הוא ערך 114 הופעות ליגה במדי המועדון, בהן הבקיע שבעה שערים, וזכה עם המועדון פעמיים בגביע ההונגרי.

בחודש יולי 2009 חתם ז'ניטו בנאה סלמיס פמגוסטה מליגת העל הקפריסאית. הוא ערך 19 הופעות ליגה במדי המועדון.

בחודש יולי 2010 חתם ז'ניטו בסקציה נס ציונה מהלילה הלאומית, במדיה ערך 15 הופעות ליגה.

לאחר שעזב את סקציה נס ציונה חזר ז'ניטו לס.ד. מקסאקן, במדיה סיים את הקריירה המקצוענית שלו.

קריירה בינלאומית
----------------

ב-7 באפריל 2002 ערך ז'ניטו את הופעת הבכורה שלו בנבחרת מוזמביק, בניצחון 0–2 על נבחרת לסוטו במסגרת גביע אפריקה הדרומית 2002. ב-11 באוקטובר 2008 הבקיע את שערו היחיד במדי הנבחרת, בניצחון 0–1 על נבחרת בוטסואנה במסגרת מוקדמות מונדיאל 2010.

הוא היה חלק מסגל נבחרת מוזמביק בטורניר גביע אפריקה לאומות 2010, והבקיע שלוש הופעות בטורניר.

בסך הכל ערך ז'ניטו 35 הופעות בנבחרת, בהן הבקיע שער אחד.

תארים
-----

ס.ד. מקסאקן
* אליפות מוזמביק (2): 2003, 2012
* הגביע המוזמביקי (1): 2000/2001

בודפשט הונבד
* הגביע ההונגרי (2): 2006/2007, 2008/2009

קישורים חיצוניים
----------------

ויקישיתוף מדיה וקבצים בנושא **ז'ניטו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
עץ ארז שניטע על ידי משלחת יהודי אנגליה בביקור בארץ בשנת 1958
**גן האומות בהר הרצל** הוא פארק בהר הרצל שניטע על ידי ראשי מדינות ופמליות זרות שהגיעו לביקורים ממלכתיים בישראל. 

הגן משתרע מסביב לרחבת הכניסה הראשית של הר הרצל, בפינה הדרום-מזרחית של בית הקברות האזרחי. בשטח הגן בסמוך אל הרחבה ניצב "פסל המנורה". 

בסמוך לכל עץ בגן מופיע שלט קטן ובו ציון שם הנוטע, תאריך הנטיעה וסוג העץ שניטע. בסמוך אל חלקת ראשי ההסתדרות הציונית העולמית ומשפחת הרצל וגם בסמוך אל חלקת גדולי האומה הוקמו שתי מרפסות תצפית אל ירושלים והסביבה. בשטח הגן ברזי מים וכיסאות ישיבה רבים. בפינה הדרום-מערבית של הגן הוכשר שטח למחנאות ונופש. 

בשנת 2003 עבר שטח הנטיעות אל יער ירושלים הסמוך, ב**יער האומות** שניטע על ידי הקרן הקיימת לישראל, משרד החוץ, וארגון אונסק"ו של האומות המאוחדות, כחלק משביל "דרך עץ הזית" העובר ביער ונמצא בסמוך אל **דרך יוסף וייץ** המחברת את הר הרצל עם קריית משה.

גלריה
-----

* פסל המנורה בקצה גן האומותפסל המנורה בקצה גן האומות
* סככת מנוחה למבקרים בקצה הגן - בסמוך אל רחבת הר הרצלסככת מנוחה למבקרים בקצה הגן - בסמוך אל רחבת הר הרצל
* מרפסת תצפית אל ירושלים בסמוך אל חלקת גדולי האומהמרפסת תצפית אל ירושלים בסמוך אל חלקת גדולי האומה
* אזור הפיקניקים של הר הרצל בגן האומותאזור הפיקניקים של הר הרצל בגן האומות

קישורים חיצוניים
----------------

ויקישיתוף מדיה וקבצים בנושא **גן האומות בהר הרצל** בוויקישיתוף
* מפת גן האומות בהר הרצל באתר WikiMapia
* מאמר על חורשת האומות באתר של הקרן הקיימת לישראל
**גן הגיר** (באנגלית: **The Chalk Garden**) הוא סרט קולנוע אמריקאי-בריטי משנת 1964, בבימויו של רונלד נים, עם דבורה קר, היילי מילס, ג'ון מילס ואדית אוונס בתפקידים הראשיים.

התסריט מבוסס על מחזה בשם זה מאת אניד בגנולד (אנ') (1955).

תקציר העלילה
------------

לורל (היילי מילס) היא נערה בת 16 המתגוררת עם סבתה מיסיס סנט מוהם (אדית אוונס) והמשרת מייטלנד (ג'ון מילס). הוריה התגרשו והיא מאשימה את אימה אוליביה (אליזבת סלארס) שבגדה באביה וגרמה למותו. לורל מלאת טינה על כל העולם והיא חוקרת בעברם של כל האומנות, מגלה פרטים מביכים וגורמת להן להסתלק משם. היא אוהבת להדליק מדורות ומאיימת שפעם אחת תצית את הבית.

מיס מדריגל (דבורה קר) מגיעה למקום לאחר ששוחררה מבית סוהר על רצח אחותה החורגת. אין לה המלצות אבל הסבתא מחליטה בכל זאת לקבלה לאחר שהיא מתרשמת מניסיונה בגננות. בבית הכלא עסקה מדריגל בגננות והיא מבטיחה לסבתא להפריח את הגן שפרחים אינם פורחים בו בגלל אדמת הגיר (קרטון) המצויה בו.

לורל מתחילה לבלוש אחרי מדריגל. היא חושדת שיש לה "עבר אפל" - כל הבגדים שלה חדשים, אין לה שוב צילום של משפחה והיא פוסעת כל הלילה בחדרה.

אוליביה מגיעה לקבל בחזרה את לורל ומודיעה לסבתא כי היא בהריון. לורל בורחת ולא רוצה לראות אותה והסבתא מודיעה לאוליביה כי היא תישאר אצלה בהוראת בית המשפט.

מיס מדריגל מנסה להתחבב על לורל אבל ללא הצלחה. לורל מתגנבת לחדרה ומחפשת ממצאים "מרשיעים". מייטלד מגלה למדריגל כי אשתו ובתו נהרגו בתאונת דרכים וכי לורל ממציאה שקרים ואומרת שאביה התאבד אך למעשה הוא מת משתיית אלכוהול.

הסבתא מזמינה את השופט מקוויני (פליקס אילמר) כדי שיעזור לה במתן משמורת על לורל. מדריגל נדהמת לראות את השופט שדן אותה למוות אך בגלל גילה הצעיר העונש הומתק למאסר. כולם יושבים לאכול ולורל חוקרת את השופט על משפטי רצח. במהלך השיחה מתערבת מדריגל ונגלה שהיא ישבה בבית סוהר על רצח.

מדריגל חוזרת לחדרה ובוכה ומייטלנד מנחם אותה. היא נפגשת עם הסבתא ואומרת כי היא רואה בלורל את עצמה כנערה. גם היא סבלה מחוסר אהבה ושנאה את כל העולם וכי הפתרון יהיה כאשר לורל תחזור לאימה האוהבת אותה ולא תישאר אצל הסבתא שמסיתה אותה כל הזמן נגד אימה.

לורל שומעת את השיחה מחדר סמוך ופורצת בבכי. היא מבינה כי עליה לחזור לאימה. אוליביה מגיעה ולורל אורזת את חפציה ונפרדת ממדריגל בחיבוק.

הסבתא מבקשת ממדריגל שתישאר ותטפל בגן למרות עברה שהיא לא בטוחה שהיה כך.

צוות השחקנים
------------

| שם השחקן/ית | שם הדמות | הערות |
| --- | --- | --- |
| דבורה קר | מיס מדריגל |  |
| היילי מילס | לורל |  |
| ג'ון מילס | מייטלנד | משרת |
| אדית אוונס | מיסיס סנט מוהם | סבתא של לורל |
| אליזבת סלארס | אוליביה | אמא של לורל |
| פליקס אילמר | השופט מקוויני |  |

פרסים
-----

* אדית אוונס הייתה מועמדת לפרס אוסקר לשחקנית המשנה הטובה ביותר ולפרס באפט"א לשחקנית הטובה ביותר בתפקיד ראשי.
* דבורה קר הייתה מועמדת לפרס באפט"א לשחקנית הטובה ביותר בתפקיד ראשי.
* ארתור איבטסון היה מועמד לפרס באפט"א לצילום הטוב ביותר - צבע.
* כרמן דילון היה מועמד לפרס באפט"א לעיצוב ההפקה הטוב ביותר - צבע.
* רוס הנטר היה מועמד לפרס גלובוס הזהב לסרט הטוב ביותר - דרמה.

קישורים חיצוניים
----------------

* "גן הגיר", במסד הנתונים הקולנועיים IMDb (באנגלית)
* "גן הגיר", באתר AllMovie (באנגלית)
* "גן הגיר", באתר Rotten Tomatoes (באנגלית)
* "גן הגיר", במסד הנתונים הקולנועיים KinoPoisk (ברוסית)
* קדימון לגן הגיר, באתר יוטיוב
* גן הגיר, באתר TCM
* נעימת גן הגיר, באתר יוטיוב
**גן אלכסנדר** (ברוסית: **Александровский сад**) הוא פארק הממוקם במרכז מוסקבה, לאורך החזית המערבית של החומה של הקרמלין.

בראשית המאה ה-19 הוסט נהר נגלינאיה אל תעלה תת-קרקעית, ובעמק הנהר המיובש נבנה בין השנים 1819 -1823 פארק ציבורי בתכנונו של אוסיפ בווה. פארק זה היה הפארק הציבורי הראשון של מוסקבה, ונקרא על שם הצאר אלכסנדר הראשון ששלט באותה עת. הפארק כולל שלושה גנים נפרדים המשתרעים לאורכה של חומת הקרמלין לאורך 865 מטרים. בווה תכנן בפארק גרוטו הממוקם מתחת למגדל בית הנשקיה האמצעי בשנת 1841. גדר הפארק נבנתה במיוחד בצורה המנציחה את ניצחונה של רוסיה על נפוליאון בונפרטה. בשנת 1914, שנה לאחר חגיגת יובל ה-300 לשלטונה של שושלת רומנוב, הוקם בגן העליון אובליסק לציון האירוע. ארבע שנים מאוחר יותר הפך השלטון הבולשביקי את האובליסק לאנדרטה לקומוניזם. בשנת 1967 הוקם בפארק קבר החייל האלמוני ובסמוך לו הודלקה אש תמיד שהובאה משדה מרס שבלנינגרד. החל משנת 1997 ניצב בסמוך לקבר החייל האלמוני משמר כבוד.

ליד הגן נמצא גשר האבן הגדול שדרכו ניתן לחצות את הנהר.

ראו גם
------

ויקישיתוף מדיה וקבצים בנושא **גן אלכסנדר** בוויקישיתוף

| **הקרמלין** |
| --- |
| מבנים | ארמון הקרמלין הגדול • ארמון טרם • ארסנל הקרמלין • כנסיית הנחת הגלימה • כנסיית שנים עשר השליחים • מנזר העלייה לשמים • נשקיית הקרמלין • מגדל הפעמונים של איוואן הגדול • קתדרלת הבשורה • קתדרלת העלייה לשמים • קתדרלת המלאך מיכאל • ארמון הסנאט • ארמון הקרמלין הממלכתי • בניין הסגל הנשיאותי של רוסיה | מראה מהאווירמראה מהאוויר |
| החומה | חומת הקרמלין • מגדל ספאסקיה • מגדל טרויצקאיה • מגדל בורוביצקאיה |
| כיכרות וגנים | גן אלכסנדר • קבר החייל האלמוני • כיכר איוואנובסקיה • כיכר הקתדרלות • פעמון הצאר • תותח הצאר • גן טאיניצקי |
| אחזקה ותרבות | המנהל לענייני נשיא רוסיה • פסטיבל מגדל ספאסקאיה |
**סוון ואן בייק** (בהולנדית: **Sven van Beek**; נולד ב-28 ביולי 1994 בחאודה שבהולנד) הוא כדורגלן הולנדי המשחק בעמדת הבלם בקבוצת הירנפיין מליגת העל ההולנדית.

קריירת מועדונים
---------------

ואן בייק נולד בחאודה שבהולנד. הוא גדל במחלקת הנוער של פיינורד. ב-30 בינואר 2013 ערך ואן בייק את הופעת הבכורה שלו בקבוצה הבוגרת של המועדון, כששיחק 83 בהפסד 2-1 לפ.ס.וו. איינדהובן במסגרת הגביע ההולנדי. ב-18 באוגוסט 2013 ערך את הופעת הבכורה שלו בליגת העל ההולנדית, כששיחק 90 דקות בהפסד 2-1 לאייאקס במסגרת המחזור השלישי. הוא סיים את עונתו הראשונה בקבוצה הבוגרת עם 10 הופעות ליגה וללא שערים.

ב-18 בספטמבר 2014 ערך ואן בייק את הופעת הבכורה שלו בליגה האירופית, כששיחק 90 דקות בהפסד 2-0 לסביליה במסגרת המחזור הראשון בשלב הבתים לעונת 2014/2015. ב-2 באוקטובר 2014 הבקיע ואן בייק את שער הבכורה שלו במועדון, שער בדקה ה-47 בניצחון 2-1 על סטנדרד לייז' במסגרת המחזור השני בשלב הבתים של הליגה האירופית. ב-1 בנובמבר 2014 הבקיע ואן בייק את שער הבכורה שלו בליגת העל ההולנדית, שער בדקה ה-50 בניצחון 2-0 על זוולה במסגרת המחזור ה-11. הוא סיים את עונתו השנייה בקבוצה הבוגרת עם 33 הופעות ליגה ושער אחד.

קריירה בינלאומית
----------------

בחודש ספטמבר 2014 זומן ואן בייק לראשונה לסגל נבחרת הולנד הבוגרת, אך לא שיחק בה עד כה.

קישורים חיצוניים
----------------

ויקישיתוף מדיה וקבצים בנושא **סוון ואן בייק** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
**אנדרטת החיפושית בול ויוויל** ניצבת בעיירה אנטרפרייז במדינת אלבמה שבארצות הברית. היא הוקמה לציון תרומתה של החיפושית לשינוי לטובה של החקלאות והכלכלה במחוז שסביב העיירה. זוהי האנדרטה הראשונה בעולם שהוקמה לכבודו של מזיק חקלאי.

רקע
---

החיפושית בול ויוויל (Boll weevil) ‏(שמה הלטיני: Anthonomus grandis) (אנ') היא מין אנדמי למקסיקו, הניזון מצמח הכותנה וגורם נזקים כבדים למגדליו. בסוף המאה ה-19 היא החלה להתפשט אל תחומי ארצות הברית ופגעה באלבמה בשנת 1915. תוך שלוש שנים החלו חקלאים שם לאבד את כל יבולי הכותנה שלהם, שהיוו מרכיב עיקרי בכלכלה המקומית.

אחד מתושבי אלבמה ראה בנזקי החיפושית הזדמנות לגוון את החקלאות במחוז על ידי הכנסת גידולי בוטנים במקום הכותנה. הוא שיכנע בכך את אחד ממגדלי הכותנה ששקע בחובות. יבול הבוטנים הראשון שלו כיסה את חובותיו וחקלאים נוספים הלכו בדרכו. גידול הכותנה במחוז לא פסק, אך החקלאים למדו לגוון את הגידולים במשקיהם ועקב כך גדלה ההכנסה הכספית של המחוז.

איש העסקים המקומי בון פלמינג (Bon Fleming) הציע להקים אנדרטה לכבוד החיפושית בעיירה אנטרפרייז ומימן את הקמתה. היא נועדה להדגשת האופן בו מאורע הרסני יכול לשמש כמנוע לשינוי וכן האופן שבו אנשי העיירה התאימו עצמם למציאות בעיצומו של משבר. האנדרטה נחנכה ב-11 בדצמבר 1919.

האנדרטה
-------

האנדרטה, בגובה של ארבעה מטר, מציגה דמות נשית הניצבת על גבי כן ומרימה כלפי מעלה כן שעליו ניצבת דמות בקנה מידה גדול של החיפושית. אל הכן הראשי הוצמדו שני פנסי רחוב עגולים והוא היה מוקף בריכת מים עגולה שבה מזרקות וסביבה גדר. דמות החיפושית הוספה לאנדרטה כשלושים שנה לאחר הקמתה. הכיתוב בבסיס האנדרטה הוא: **בהערכה עמוקה לבול ויוויל ולמה שעשתה כחלוצת השיגשוג הוקמה אנדרטה זו על ידי אזרחי אנטרפרייז, מחוז קופי, אלבמה** (אנ')

בשנת 1973 הוספה האנדרטה למרשם הלאומי של מקומות היסטוריים של ארצות הברית.

במהלך שנות קיומה סבלה האנדרטה ממעשי גנבה של חלקים ממנה ומוונדליזם, שנזקיהם תוקנו. בשנת 1998 נגרם לה נזק כבד. בעקבות זאת הוצב במקומה המקורי של האנדרטה העתק שלה משרף פולימרי, ואילו המקור עצמו הועבר לתצוגה במיקום מוגן.

האנדרטה זכתה לאזכור בארצות הברית במסגרת שירים, תוכניות טלוויזיה ועבודת אמנות.

קישורים חיצוניים
----------------

ויקישיתוף מדיה וקבצים בנושא **אנדרטת החיפושית בול ויוויל** בוויקישיתוף
* האנדרטה, באתר שירות הפארקים הלאומיים של ארצות הברית
* אתר אודות האנדרטה

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אנדרטת החיפושית בול ויוויל"**.
**חוסה וסקונסלוס קלדרון** (**José Vasconcelos Calderón**;‏ נולד ב-28 בפברואר 1882 באואחאקה, מקסיקו; נפטר ב-30 ביוני 1959 במקסיקו סיטי) היה הוגה דעות, סופר ופוליטיקאי מקסיקני. וסקונסלוס היה חבר מייסד של הקולגיום הלאומי של מקסיקו.

ביוגרפיה
--------

לאחר שסיים את חוק לימודיו כעורך דין בשנת 1907, ייצג את "המועדון נגד הבחירה מחדש" בוושינגטון, ארצות הברית, ותמך במהפכה המקסיקנית שפרצה בשנת 1910 בראשותו של פרנסיסקו מדרו. לאחר גלות בת כחמש שנים (1915–1920) בארצות הברית, בעקבות חילוקי דעות עם ונוסטיאנו קאראנסה (Venustiano Carranza), חזר וסקונסלוס למקסיקו ועמד בראש האוניברסיטה הלאומית האוטונומית של מקסיקו (UNAM) וכן הקים את משרד החינוך המקסיקני.

וסקונסלוס כיהן כשר החינוך הראשון של מקסיקו בתקופת נשיאותו של אלברו אוברגון בין השנים 1920–1925. במהלך כהונתו זו פעל למען חינוך להמונים והנהיג חינוך חילוני, אזרחי ופאן-אמריקני. הוא עודד חינוך לאוכלוסייה האינדיאנית, לאוכלוסייה הכפרית וכן הנהיג חינוך טכני ועירוני. הוא הקים ספריות רבות, מרכזים תרבותיים ובתי ספר. הוא תמך ביצירותיהם של המורליסטים הראשונים.

בשנת 1925 כתב את ספרו החשוב הגזע הקוסמי, בו הציע את התאוריה שהחלה לקרום עור וגידים בקרב מספר אינטלקטואלים מקסיקניים אודות קיומו של גזע קוסמי באמריקות, שנוצר מעירובם של בני כל הגזעים האנושיים.

וסקונסלוס התמודד למשרת נשיא מקסיקו בשנת 1929, אך הפסיד בבחירות לטובת פסקואל אורטיס רוביו (Pascual Ortiz Rubio) ועזב את מקסיקו בשנית. לאחר חזרתו ניהל את הספרייה הלאומית של מקסיקו (1940) והיה נשיאו של המכון המקסיקני לתרבות היספאנית (1948).

הנצחה
-----

על שמו הוקמה בשנת 2006 ספריית וסקונסלוס במקסיקו סיטי, שנבנתה כאחת הספריות הגדולות והמודרניות בעולם.

ספריו
-----

* *La intelectualidad mexicana* (1916)
* *El monismo estético* (1919)
* *La Raza Cósmica* (1925) (הגזע הקוסמי)
* *Indología* (1926)
* *Ulises criollo* (1935)
* *Pesimismo alegre* (1931)
* *Estética* (1936)
* *La tormenta* (1936)
* *El desastre* (1938)
* *El proconsulado* (1939)
* *Ética* (1939)
* *Historia del pensamiento filosófico* (1937)
* *Lógica orgánica* (1945)
* *El ocaso de mi vida* (1957)

קישורים חיצוניים
----------------

ויקישיתוף מדיה וקבצים בנושא **חוסה וסקונסלוס** בוויקישיתוף
* חוסה וסקונסלוס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007463277805171
* BIBSYS: 7005168
* BNE: XX820026
* BnF: cb12054142n (data)
* CANTIC: a10174114
* GND: 118803999
* ISNI: 0000 0001 2280 5609
* LCCN: n50014296
* NKC: jx20060503007
* NLA: 35578132
* NLK: KAC201208892
* NTA: 073755303
* SNAC: w6vv5s9n
* SUDOC: 02877468X
* Trove: 1002030
* VcBA: 495/192291
* VIAF: 59102568
* WorldCat: lccn-n50014296

 |
**סוורה הלגה האסל** (בנורווגית: **Sverre Helge Hassel** ‏ 30 ביולי 1876 - 6 ביוני 1928) היה חוקר קטבים נורווגי ואחד מחמשת האנשים הראשונים שהגיעו אל הקוטב הדרומי במשלחת הקוטב הדרומי של רואלד אמונדסן, ב-14 בדצמבר 1911.

חייו
----

סוורה האסל נולד בכריסטיאניה, נורווגיה, וברגע שהגיע לגיל המתאים, יצא לים וקיבל תעודת חובל. בין 1898 ל-1902, השתתף האסל במסע של אוטו סוורדרופ, שניסה להקיף את גרינלנד.

האסל היה שוטר במחנה הצי בשנת 1904, לפני שנשכר כעוזר ברשויות המכס בקריסטיאנזנד. בשנת 1922 התמנה האסל למפקח מכס ומנהל משרד בגרימסטאד.

יחד עם הלמר האנסן, נבחר האסל כמומחה לנהיגת כלבי מזחלת במשלחת הקוטב הדרומי של רואלד אמונדסן, בשנים 1912-1910. ב-14 בדצמבר 1911, היה האסל, יחד עם אמונדסן, האנסן, אולאף ביאלאנד ואוסקר ויסטינג לאנשים הראשונים שהגיעו אל הקוטב הדרומי. על השתתפותו במשלחת, קיבל את מדליית הקוטב הדרומי (Sydpolsmedaljen), אות ההוקרה הנורווגי שקבע המלך הוקון השביעי ב-1912 כגמול למשתתפים במשלחתו של רואלד אמונדסן. 

מדליית הקוטב הדרומי
סוורה האסל מת ב-1928 במהלך ביקור אצל אמונדסן.

מורשתו
------

* מאונט האסל: צוק נישא בקצה הצפון-מזרחי של מקשה ההרים בשיאו של קרחון אמונדסן, בהרי המלכה מוד, אנטארקטיקה.
* מצר האסל: מצר ימי בין האי אמונד רינגנס לאי אלף רינגנס בצפון קנדה
* כף סוורה: הקצה הצפוני של האי אמונד רינגנס, שאותו הקיף בשנת 1900.

לקריאה נוספת
------------

* רואלד אמונדסן כתב על המשלחת ב-*Sydpolen*, שיצא לאור בשני כרכים בשנים 1913-1912. הספר תורגם לאנגלית בידי א. ג. צ'אטר ויצא לאור בשם *The South Pole: An Account of the Norwegian Antarctic Expedition in the "Fram," 1910–1912*
* Rainer-K Langner, "Scott & Amundsen, Duel in the Ice", Haus Publication, London 2007, English translation T. Beech

isbn978-1-905791-08-8

קישורים חיצוניים
----------------

ויקישיתוף מדיה וקבצים בנושא **סוורה האסל** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 98014761
* GND: 1020452447
* ISNI: 0000 0003 6233 8480
* KulturNav: 82923837-aebc-4572-991f-9124a8b9714e
* LCCN: nb2013005914
* SUDOC: 059854588
* VIAF: 222730246
* WorldCat: lccn-nb2013005914

 |
**ברדלי מייקל "בראד" ברידג'ווטר** (באנגלית: **Bradley Michael "Brad" Bridgewater**;‏ נולד ב-29 במרץ 1973) הוא שחיין אמריקאי בעבר, אלוף אולימפי במשחה ל-200 מטר גב.

ביוגרפיה
--------

ברידג'ווטר נולד בצ'ארלסטון, מערב וירג'יניה. הוא בוגר בית ספר תיכון לייק מרי שבמרכז פלורידה, שם התאמן בהדרכתו של פרד טיילר, אלוף אולימפי מאולימפיאדת מינכן (1972). בשנים 1992 - 1994 בתקופת הקולג' למד ושחה באוניברסיטת טקסס. לאחר מכן, עבר לאוניברסיטת דרום קליפורניה שבלוס אנג'לס (USC Trojans) והתאמן בהדרכתו של מארק שוברט.

במשחקים הפאן-אמריקאיים שנערכו במאר דל פלאטה, ארגנטינה בשנת 1995 זכה ברידג'ווטר במדליית זהב במשחה ל-200 מטר גב בתוצאה של 2:00.79 דקות.

### אלוף אולימפי

באולימפיאדת אטלנטה (1996) זכה ברידג'ווטר במדליית זהב במשחה ל-200 מטר גב בתוצאה של 1:58.54 דקות, לפני חברו לנבחרת טריפ שוונק (1:58.99 דקות) ועמנואל מריסי מאיטליה (1:59.18 דקות).

באליפות הפאן פסיפיק בשחייה שנערכה בפוקואוקה, יפן בשנת 1997 זכה ברידג'ווטר במדליית ארד במשחה ל-200 מטר גב בתוצאה של 2:00.04 דקות. נוסף לכך, הוא שחה 100 מטר גב בתוצאה של 55.71 שניות.

באליפות העולם בשחייה שנערכה בפרת', אוסטרליה בשנת 1998 סיים ברידג'ווטר במקום חמישי במשחה ל-200 מטר גב בתוצאה של 2:00.02 דקות, המנצח בתחרות היה חברו לנבחרת לני קרייזלברג (1:58.84 דקות).

באליפות העולם בשחייה (בריכה של 25 מטר) שנערכה באתונה, יוון במרץ 2000 זכה ברידג'ווטר במדליית כסף במשחה ל-200 מטר גב בתוצאה של 1:53.87 דקות, אחרי גורדן קוז'ול מקרואטיה (1:53.31 דקות) ולפני ולדימיר ניקולאיצ'וק מאוקראינה (1:55.33 דקות). 

כיום, מכהן ברידג'ווטר כסגן נשיא לניהול בחברת PHH השקעות, שבדאלאס.

קישורים חיצוניים
----------------

* בראד ברידג'ווטר, באתר olympedia.org
* בראד ברידג'ווטר (אורכב 14.05.2020 בארכיון Wayback Machine), באתר *Sports123* (באנגלית)

הערות שוליים
------------

1. ↑  PAN AMERICAN GAMES - SWIMMING AND DIVING, באתר gbrathletics

|  אלופים אולימפיים - משחה ל-200 מטר גב (גברים) |
| --- |
| 

|  |
| --- |
| 1900: ארנסט הופנברג גרמניהגרמניה • 
1964: ג'ד גראף ארצות הבריתארצות הברית • 
1968: רולנד מאתס מזרח גרמניהמזרח גרמניה • 
1972: רולנד מאתס מזרח גרמניהמזרח גרמניה • 
1976: ג'ון נייבר ארצות הבריתארצות הברית • 
1980: שאנדור ולאדר הונגריההונגריה • 
1984: ריק קארי ארצות הבריתארצות הברית • 
1988: איגור פוליאנסקי ברית המועצותברית המועצות • 
1992: מרטין לופז זוברו ספרדספרד • 
1996: בראד ברידג'ווטר ארצות הבריתארצות הברית • 
2000: לני קרייזלברג ארצות הבריתארצות הברית • 
2004: ארון פירסול ארצות הבריתארצות הברית • 
2008: ראיין לוכטה ארצות הבריתארצות הברית • 
2012: טיילר קלרי ארצות הבריתארצות הברית • 
2016: ראיין מרפי ארצות הבריתארצות הברית • 
2020: יבגני רילוב הוועד האולימפי הרוסיהוועד האולימפי הרוסי |

 |